Халуун цэгээс: 19 дэх удаагийн Азийн наадмаас заавал мэдэх ёстой 19 зүйл
<div class="article-body">
          <h2><div>Эрхэм уншигч тантай 19 дэх удаагийн Азийн наадмын хэвлэл мэдээллийн төвөөс мэндчилж байна. Энд гарааны тэмцээн эхэлснээс хойш арав хоног, албан ёсны нээлт эхэлж, бамбарын гал ассанаас хойш зургаан хоног өнгөрчээ. Үүний зэрэгцээ өнөөдөр буюу есдүгээр сарын 29-ний өдөр Хятадын ард түмний хувьд нэн чухалд тооцогддог “Тэргэл сарны баяр” тохиож буй. </div><div><br></div><div>Цар хүрээ, чадал чансаагаараа Олимпын наадмын дараа бичигддэг Азийн наадам нь энэ жил БНХАУ-ын Жэйжан мужийн Ханжоу хотод зохион байгуулагдаж, Хятад улсад зохиогдож буй гурав дахь Азийн наадам болж байгаа гэдгээрээ онцлогтой. Ингээд Ханжоу 2022 наадмын тухай таны заавал мэдэх ёстой 19 баримтыг хүргэе.</div><div> </div></h2><h3 class="text-uppercase text-blue text-bold"><div><span style="-webkit-text-size-adjust: 100%;">ЦОГЦ УТГА БҮХИЙ УРИА </span><br></div></h3><p>19 дэх Азийн наадам нь зөвхөн спорт төдийгүй Ханжоу хот соёл, уламжлалаа дэвшилтэт технологийн хөгжилтэй хэрхэн хослуулж буйг дэлхий нийтэд сурталчлан таниулах чухал ач холбогдолтой. Тиймдээ ч дэлхийн улс орнуудын эв нэгдэл, хамтын хүчээр илүү сайхан ирээдүйг бүтээх бэлгэдлээр “Зүрхнээс зүрхэнд @Ирээдүй” уриан дор зохион байгуулагдаж байгаа ба дижитал эриний ачаар Ази тивийн өнцөг булан бүр дэх хүмүүсийг Азийн наадмаар дамжуулан холбох боломжтой болсныг илтгэж байгаа гэнэ. Түүнчлэн “@” тэмдгээр Ханжоу хот нь “Интернэт хот” буюу технологийн хот гэх онцлогийг харуулжээ. </p>
<h3 class="text-uppercase text-blue text-bold">ҮНДСЭН ЛОГОНЫ УТГА, БЭЛГЭДЭЛ </h3><p>Үндсэн логоны хувьд зургаан элементээс санаа авч хийсэн ба Хятадын дэвүүр, Чиэнтан гол, далайн түрлэг, гүйлтийн зам, Wi-Fi сүлжээний тэмдэг, Азийн Олимпын Зөвлөлийн логог тус тус багтаасан аж.</p>
<h3 class="text-uppercase text-blue text-bold">ЦУН ЦУН, ЧЭН ЧЭН, ЛИАН ЛИАН </h3><p></p><p>Эл наадмын нүүр царай болсон гурван сахиус Цун Цун, Чэн Чэн, Лиан Лиан нар Азийн наадмыг зорин ирсэн хэн бүхний хайрыг эрхгүй татаж буй. Тэд 4633 бүтээлээс шалгарсан бөгөөд Хятадын Урлагийн академийн багш Zhang Wen, Yang Hongyi нарын бүтээл юм. Илүү тодруулбал, энэ гурван сахиус нь Ханжоу хотоос Юнескогийн дэлхийн соёлын өвд бүртгэгдсэн гурван газрыг илэрхийлж байгаа аж.</p><p>Цун Цунын бэлгэдэл: Хятадын инженерийн ихэр хоёр гайхамшгийн нэг гэгддэг дэлхийн хамгийн эртний, бас урт усан суваг болох “Их Суваг”</p><p>Чэн Чэний бэлгэдэл: МЭӨ 3300 онд Хөх мөрний бэлчирт байгуулагдсан, шинэ Чулуун зэвсгийн үеийн Хятадын хамгийн хөгжингүй соёл иргэншлийн нэг болох Лянжу хотын туурь</p><p>Лиан Лианы бэлгэдэл: Хятадын хамгийн үзэсгэлэнт газруудын нэг болох Баруун нуур <br></p><p><br></p>
<p><img class="uk-width-1-1 lightbox" alt="" src="https://unread.today/files/969a1aed-77a4-45e9-b7b7-3ee2709aaf31/f99b1a11a86d00838fc10b1b50a4aae8.jpeg"></p><h3 class="text-uppercase text-blue text-bold"><div><br></div>ЦЭНГЭЛДЭХ ХҮРЭЭЛЭНГҮҮД</h3><p>Азийн наадмын хүч сорьсон тэмцээнүүд өрнөх 56 байгууламж бий. Ханжоу тэргүүтэй Нингбу, Вэнжоу, Хужоу, Шаушин, Жинхуа хотуудад дээрх цэнгэлдэх хүрээлэн, спортын төвүүд байрлаж байгаа юм. Онцлох цэнгэлдэх хүрээлэнгүүдийн нэг нь яахын аргагүй Ханжоу Олимпын спортын цэнгэлдэх төв бөгөөд уг төвийг бадамлянхуа цэцгийн хэлбэрээр Чиэнтан голын давлагааг дүрслэн бүтээн байгуулжээ. Энд 19 дэх удаагийн Азийн наадмын албан ёсны нээлт, хаалтын үйл ажиллагаа болон спортын олон төрлийн тэмцээн зохион байгуулагдах ба 400 мянган м.кв хэмжээтэй, 80 мянган суудалтай асар том цэнгэлдэх төв юм. </p>
<h3 class="text-uppercase text-blue text-bold">“МӨНХИЙН ГАЛ”</h3><p></p><p>Ханжоу 2022 наадмын бамбар нь Мөнхийн гал хэмээх нэртэй. Энэхүү бамбарыг 5000 жилийн түүхт, Хятадын эртний Лянжу хотын соёлоос санаа авч бүтээсэн ба 73 см урт, 1.2 кг жинтэй. Бамбар буухиалах үйл ажиллагааг 100 хоногийн турш, хотын өнцөг булан бүрийг тойрон зохион байгуулсан бөгөөд соёл иргэншлийн хувьслыг илэрхийлсэн найман усан судал, Жэйжан мужийн найман голын системийг товойлгон сийлжээ.</p><p>Хамгийн оцнлууштай нь албан ёсны нээлтийн үйл ажиллагаанд “аварга дижитал бамбар зөөгч” Олимпын алтан медальт Ван Шунтай нэгдэж, "Ханжоу 2022" Азийн наадмын нээлтийн ёслолын галыг асаасан нь технологийн үзэсгэлэнт бөгөөд сүрдэм талыг харуулсан юм. <br></p>
<h3 class="text-uppercase text-blue text-bold">МЕДАЛИУД </h3><p></p><p>Хамгийн өргөн хүрээнд зохион байгуулагдаж байгаа энэ удаагийн наадамд 40 спортын төрөлд, 45 орны 12 мянга гаруй тамирчин, 482 багц медалийн төлөө өрсөлдөж байгаа юм. Харин Азийн наадмын медалийг Шан Шуй хэмээн нэрийдсэн ба урд талдаа Ханжоу хотын газарзүйн онцлог бүхий газруудыг дүрсэлсэн бол ард талдаа тамирчдыг Ханжоугийн наадамд ул мөр, үүх түүхээ үлдээсэн гэх утга бүхий тамгыг сийлжээ.</p><p>Ташрамд дурдахад, манай улсаас энэ удаа урд өмнөх Азийн наадмуудад оролцож байсан тамирчдын тооноос даруй 2-3 дахин их буюу 400 гаруй тамирчин хурд, хүч, авьяас, оюун ухаанаа сорьж буй. </p><p><br></p>
<p><img class="uk-width-1-1 lightbox" alt="" src="https://unread.today/files/969a1aed-77a4-45e9-b7b7-3ee2709aaf31/05086ba677e4fba0ab4bd537a4e138d6.jpeg"></p><p><img class="uk-width-1-1 lightbox" alt="" src="https://unread.today/files/969a1aed-77a4-45e9-b7b7-3ee2709aaf31/33d01fe4d9110494839ff43b5ffbe69e.jpeg"></p><h3 class="text-uppercase text-blue text-bold"><div><br></div>НОГООН НААДАМ</h3><p>Азийн наадамд нийт 65 барилга байгууламж ашиглагдаж байгаагаас 44 нь спортын уралдаан, тэмцээнд зориулагдсан бол бусад нь зохион байгуулалт, бэлтгэлийн зориулалттай. Хамгийн гол нь эдгээр бүх байгууламж нь 100 хувь сэргээгдэх эрчим хүч ашиглаж байгаа юм. Тэд Өвөр Монгол, Шинжаан, Чинхай мужид байрлах салхин эрчим хүчний байгууламжуудаас эрчим хүчний хэрэглээгээ хангаж байгаа ба Ханжоуд байрлах удирдлагын төв нь дэд станцуудтай холбогдож, дижитал платформын тусламжтайгаар эрчим хүчний хэрэглээгээ хамгийн ухаалгаар хуваарилж буй. </p>
<h3 class="text-uppercase text-blue text-bold">ДЭВШИЛТЭТ ТЕХНОЛОГИУД</h3><p>Азийн наадмын эргэн тойронд худалдагчгүй дэлгүүр, жолоочгүй автомашин, өөрөө явдаг зөөгч гээд технологийн дэвшлийг алхам тутамд мэдрүүлэх зүйлс тоолж баршгүй олон бий. Жишээ нь, China Mobile компанийн танилцуулж буй хиймэл оюун ухаант ажилтанг дурдах нь зүйтэй. Тухайн компанийн танилцуулж буй бүтээгдэхүүн, үйлчилгээний талаар илүү дэлгэрэнгүй мэдээлэл авахыг хүсвэл тус ажилтантай англи эсвэл хятад хэл дээр ярилцаж болно. </p>
<h3 class="text-uppercase text-blue text-bold">Бэлэн мөнгө хэрэглэдэггүй хот</h3><p></p><p>Азийн наадмын зохион байгуулагч Ханжоу хот нь бидний мэдэх Alibaba үүссэн газар бөгөөд охин компани болох Alipay нь Азийн наадмын төлбөр тооцооны албан ёсны хамтрагчаар ажиллаж байгаа юм. Мөн Ханжоу хот нь “Cashless city” буюу “бэлэн мөнгө хэрэглэдэггүй хот” гэдгээрээ алдартай юм. Уг наадмын үеэр Alipay болон Hipay нь хамтын ажиллагаагаа эхлүүлснээ зарласан бөгөөд ингэснээр Alipay-ын Хятад дахь 80 сая гаруй мерчант, сүлжээ дэлгүүрүүдээр үйлчлүүлэхдээ Hipay апп ашиглан төлбөр тооцоогоо хийх боломжтой болж буй. БНХАУ-д төлбөр тооцоогоо хийх нь хэзээнээс ярвигтай ажил байсаар ирсэн бидэнд өөрийн орны танил хэтэвчээрээ хормын дотор, өндөр хурдтайгаар төлбөр тооцоогоо төлөх боломж бүрдээд байна.</p><p><br></p>
<p><img class="uk-width-1-1 lightbox" alt="" src="https://unread.today/files/969a1aed-77a4-45e9-b7b7-3ee2709aaf31/b5252ab7a56440c4c19902ea00af9dd0.png"></p><h3 class="text-uppercase text-blue text-bold"><div><br></div>ТЭЭВРИЙН ХЭРЭГСЛҮҮД </h3><p>Азийн наадамтай холбогдуулан Ханжоу хотод 150 хөлбөмбөгийн талбайтай тэнцэх хэмжээний газрыг хамарсан гурван хотхон сүндэрлэсэн. Тухайлбал, медиа тосгон, тамирчдын тосгон, шүүгчдийн тосгон бүхий асар том бүтээн байгуулалт энд бий болжээ. Цэнгэлдэх хүрээлэн рүү явах, барилга байгууламж хооронд шилжих, хот дотор зорчих зэрэг эл наадмыг зорин ирсэн хэн бүхний хэрэгцээнд тохирсон тээврийн хэрэгслүүдийг ч мөн олон төрлөөр бэлдсэн байна. Жишээлбэл, медиа төв болон тамирчдын хотхон руу 15 минут, цэнгэлдэх хүрээлэнгүүд рүү нэг цаг тутам явах автобус байгаа төдийгүй Азийн наадмын үнэмлэхтэй л бол аль ч шугамын метрогоор үнэ төлбөргүй зорчих боломжтой.<br></p>
<h3 class="text-uppercase text-blue text-bold">ӨДӨР БҮР АЯЛАЛТАЙ </h3><p>Зохион байгуулагч багаас өдөр бүр олон улсаас хуран цугласан хэвлэл мэдээллийн ажилтнуудад зориулан аялал зохион байгуулж буй. Түүх соёлын чухал ач холбогдол бүхий газраас эхлээд байгалийн үзэсгэлэнт тогтцуудыг үзэх боломжийг олгож байгаа уг аяллаар би сүрдэм түрлэгээрээ дэлхийд нэгдүгээрт бичигддэг Чиэнтан голыг зорьсон бөгөөд Хятадын ард түмний урам зориг, урагшлах хүчээ олж авдаг тэрхүү түрлэгийг өөрийн нүдээр үзсэн билээ. Харин дараагийн зогсоол бол Geely-ийн үйлдвэр. </p>
<h3 class="text-uppercase text-blue text-bold">ХОГ ХАЯГДАЛ “0”</h3><p></p><p>Хог хаягдлууд дундаас хоолны хаягдал асар их хүлэмжийн хийн ялгарлыг бий болгодог. Тэгвэл Ханжоу хотынхон аль ч хотхоны хоолны хаягдлыг тун нарийн ангилж, 100 тонн хүнсний хог хаягдал бүрээс гурван тонн орчим тос гарган авч байгаа аж. Тэрхүү тосоо үйлдвэрийн зориулалттай холимог тос, биодизель, нисэхийн био түлш болгон ашиглах гэнэ. Түүнчлэн уусан ус, ундааныхаа хуванцар савыг эргүүлж өгөөд урамшуулал авах боломжийг ч бий болгожээ. </p><p><br></p>
<p><img class="uk-width-1-1 lightbox" alt="" src="https://unread.today/files/969a1aed-77a4-45e9-b7b7-3ee2709aaf31/401b3abc1a0c721c35d47c1ce259be7f.jpg"></p><h3 class="text-uppercase text-blue text-bold"><div><br></div>5G СҮЛЖЭЭ </h3><p>Хотын зүүн хэсэгт зохион байгуулагдаж буй спортын арга хэмжээнүүдийн талбайд 5.5G гэгддэг 5G-A сүлжээг нэвтрүүлжээ. Ингэснээр хэрэглэгч секундэд 10 мянган сая бит буюу 0.01 gb хүртэлх хурдаар өгөгдлийг татаж авах боломжтой болж байгаа юм. Түүнчлэн нээлтийн ёслолын үеэр China Mobile компани харилцаа холбооны тоног төхөөрөмжөөс гадна 134 антен суурилуулснаар 80 мянга гаруй үзэгч, 20 мянган ажилтныг өндөр хурдны интернетэд холбогдох нөхцөлийг бүрдүүлж чадсан билээ. </p>
<h3 class="text-uppercase text-blue text-bold">ЗӨВХӨН АЗИЙН НААДМЫН СПОРТУУД </h3><p>Олимпын төрөлд багтдаггүй есөн спорт Азийн наадамд бий. Үүнд баавгайн чих гэж хэлж болох кабадди, хулсаар сүлжсэн бөмбөг өшиглөдөг сепактакрау, Төв Азид хөгжсөн бөхийн төрөл Кураш, 2010 оны Азийн наадамд албан ёсоор багтсан луут завь, Английн сэхээтнүүдийн дунд тоглодог байсан Крикет, 4500 гаруй жилийн түүхтэй, дэлхий даяар 46 сая тоглогчтой Го даам, Вьетнам, Лаос зэрэг улсуудад алдартай Шианчи хөлөгт тоглоом, анх 2010 онд Азийн наадмын хөтөлбөрт багтсанаасаа хойш 13 жилийн дараа эргэн ирж буй шатар, стандарт хөзрөөр тоглодог бриж зэрэг спорт багтана. </p>
<h3 class="text-uppercase text-blue text-bold">МЕДИА ТӨВ</h3><p></p><p>Нийтлэлийн эхлэлд дурдсанчлан энэхүү нийтлэл уншигч танд олон улсын арван мянга гаруй хэвлэл мэдээллийн ажилчдад зориулсан, 50 мянган м.кв хэмжээтэй хэвлэл мэдээллийн төвөөс хүрч буй. Бүр тодруулбал, 400 сэтгүүлч нэг дор суух боломжтой гол танхимаас миний бие бичиж сууна. Энэ танхимд канон, хэвлэх үйлчилгээ, хэрэгтэй эд зүйлсээ хадгалуулах тээш сав, цаашлаад сандал дээрээ тавьдаг массажны төхөөрөмж хүртэл бий. Мөн олон улсын телевизүүд шууд дамжуулалтаа энэ төвөөс хийж байгаа ба тэднийг амарч, сэргэлт авахад зориулсан Life service танхимыг ч байгуулжээ. </p><p>Медиа төвийн тухай илүү дэлгэрэнгүйг манай инстаграм хуудсанд тун удахгүй орох богино бичлэгүүдээс хүлээн авч үзээрэй. </p><p><br></p>
<p><img class="uk-width-1-1 lightbox" alt="" src="https://unread.today/files/969a1aed-77a4-45e9-b7b7-3ee2709aaf31/caa8901b7efaedb0dfbbccce69eadaa8.jpg"></p><h3 class="text-uppercase text-blue text-bold"><div><br></div>“LIFE SERVICE” хэсэг</h3><p>Олон цагаар сууж ажилладаг хэвлэл мэдээллийн ажилтнуудын хувьд энэ хэсэг гэр шиг санагддаг гэхэд хилсдэхгүй. Массажны сандал, кофе шоп, уламжлалт бариа засал, унтлагын бүхээг, сүлжээ дэлгүүр, шуудангийн үйлчилгээ тэргүүтэй өдөр тутамд хэрэгцээт олон үйлчилгээг цогцлоожээ. Миний хувьд Хятадын Анагаах ухааны их сургуулийн профессорууд өөрийн биеэр бариа хийж, зөвлөгөө өгөх хэсэг нь хамгийн их таалагдсан. </p>
<h3 class="text-uppercase text-blue text-bold">САЙН ДУРЫН АЖИЛТНУУД </h3><p></p><p>Азийн наадмыг зорин ирсэн 20 мянган зочдын асуудлыг шийдвэрлэхэд сайн дурын ажилтнуудын үүрэг оролцоо тун чухал. Жишээ нь тэд “Lost and found” хэсгийг нээж зочдын хаяж гээсэн зүйлсийг цуглуулж байгаа ба гээсэн зүйлсийн жагсаалт, олсон эд зүйлсийн гэрэл зургуудыг медиа төвд байрлуулаад буй. Нэгэн баримт дурдахад арван мянган хүний суудалтай, 523 мянган м.кв талбайтай цэнгэлдэх хүрээлэнд нэгэн тамирчны гээсэн утсыг тэд 24 цаг хүрэхгүй хугацаанд олж өгч тусалжээ.</p><p>Сонирхууштай нь, энд монгол залуу ажиллаж байгаа ба сайн дурын ажилтан болохын тулд нэг жилийн өмнөөс, хэд хэдэн шат бүхий шалгаруулалтад оролцсоны дүнд ийнхүү ажиллах эрхээ авсан аж. </p>
<h3 class="text-uppercase text-blue text-bold">БОРООНЫ УСЫГ ДАХИН АШИГЛАХУЙ</h3><p></p><p>Ханжоу хотын хувьд үерээс урьдчилан сэргийлэхийн тулд "Sponge city" гэгдэх борооны усны менежментийн системийг ашигладаг. Тиймдээ ч орсон бороо байгалийн жамаар газрын хөрсөнд нэвчдэг технологиор замаа барьж, борооны усыг цуглуулан тунадасыг нь шүүж, халдваргүйжүүлээд усалгаа, цэвэрлэгээнд хэрэглэж байна. </p><p><br></p>
<p><img class="uk-width-1-1 lightbox" alt="" src="https://unread.today/files/969a1aed-77a4-45e9-b7b7-3ee2709aaf31/48f52d4e289fa8344dafce7242240a3f.jpg"></p><h3 class="text-uppercase text-blue text-bold"><div><br></div>ҮГЭЭР БУС ҮЙЛДЛЭЭР </h3><p>БНХАУ 2060 онд хүлэмжийн хийн ялгаралгүй улс болно гэх зорилт тавьсан. Энэ хүрээнд Ханжоугийн наадам нь бүхий л эрчим хүчээ ногоон эрчим хүчээр шийдсэн анхны Азийн Наадам болж байгаагаараа онцлогтой. Жишээ нь, энд ашиглагдаж буй автобус, такси зэрэг нь бүгд цахилгаан хөдөлгүүртэйгээс гадна хүсвэл хүн бүр хүлэмжийн хийн ялгарлаас сэргийлэхэд гар бие оролцох боломжтой. Жишээ нь хуванцар саваа тушаагаад бэлэг авч болно. Үг бус үйлдэл хийх нь хамгаас чухлыг энэ удаагийн наадам тодоос тод харуулж байна.<br></p>
<blockquote><p>Дараагийн нийтлэлээр уулзъя. <br> <br>БНХАУ, Ханжоу хот <br> <br>2023 оны есдүгээр сарын 29 <br></p>
<cite>
</cite></blockquote>          </div>

Эрхэм уншигч тантай 19 дэх удаагийн Азийн наадмын хэвлэл мэдээллийн төвөөс мэндчилж байна. Энд гарааны тэмцээн эхэлснээс хойш арав хоног, албан ёсны нээлт эхэлж, бамбарын гал ассанаас хойш зургаан хоног өнгөрчээ. Үүний зэрэгцээ өнөөдөр буюу есдүгээр сарын 29-ний өдөр Хятадын ард түмний хувьд нэн чухалд тооцогддог “Тэргэл сарны баяр” тохиож буй.
Цар хүрээ, чадал чансаагаараа Олимпын наадмын дараа бичигддэг Азийн наадам нь энэ жил БНХАУ-ын Жэйжан мужийн Ханжоу хотод зохион байгуулагдаж, Хятад улсад зохиогдож буй гурав дахь Азийн наадам болж байгаа гэдгээрээ онцлогтой. Ингээд Ханжоу 2022 наадмын тухай таны заавал мэдэх ёстой 19 баримтыг хүргэе.

ЦОГЦ УТГА БҮХИЙ УРИА
19 дэх Азийн наадам нь зөвхөн спорт төдийгүй Ханжоу хот соёл, уламжлалаа дэвшилтэт технологийн хөгжилтэй хэрхэн хослуулж буйг дэлхий нийтэд сурталчлан таниулах чухал ач холбогдолтой. Тиймдээ ч дэлхийн улс орнуудын эв нэгдэл, хамтын хүчээр илүү сайхан ирээдүйг бүтээх бэлгэдлээр “Зүрхнээс зүрхэнд @Ирээдүй” уриан дор зохион байгуулагдаж байгаа ба дижитал эриний ачаар Ази тивийн өнцөг булан бүр дэх хүмүүсийг Азийн наадмаар дамжуулан холбох боломжтой болсныг илтгэж байгаа гэнэ. Түүнчлэн “@” тэмдгээр Ханжоу хот нь “Интернэт хот” буюу технологийн хот гэх онцлогийг харуулжээ.

ҮНДСЭН ЛОГОНЫ УТГА, БЭЛГЭДЭЛ
Үндсэн логоны хувьд зургаан элементээс санаа авч хийсэн ба Хятадын дэвүүр, Чиэнтан гол, далайн түрлэг, гүйлтийн зам, Wi-Fi сүлжээний тэмдэг, Азийн Олимпын Зөвлөлийн логог тус тус багтаасан аж.

ЦУН ЦУН, ЧЭН ЧЭН, ЛИАН ЛИАН
Эл наадмын нүүр царай болсон гурван сахиус Цун Цун, Чэн Чэн, Лиан Лиан нар Азийн наадмыг зорин ирсэн хэн бүхний хайрыг эрхгүй татаж буй. Тэд 4633 бүтээлээс шалгарсан бөгөөд Хятадын Урлагийн академийн багш Zhang Wen, Yang Hongyi нарын бүтээл юм. Илүү тодруулбал, энэ гурван сахиус нь Ханжоу хотоос Юнескогийн дэлхийн соёлын өвд бүртгэгдсэн гурван газрыг илэрхийлж байгаа аж.
Цун Цунын бэлгэдэл: Хятадын инженерийн ихэр хоёр гайхамшгийн нэг гэгддэг дэлхийн хамгийн эртний, бас урт усан суваг болох “Их Суваг”
Чэн Чэний бэлгэдэл: МЭӨ 3300 онд Хөх мөрний бэлчирт байгуулагдсан, шинэ Чулуун зэвсгийн үеийн Хятадын хамгийн хөгжингүй соёл иргэншлийн нэг болох Лянжу хотын туурь
Лиан Лианы бэлгэдэл: Хятадын хамгийн үзэсгэлэнт газруудын нэг болох Баруун нуур

ЦЭНГЭЛДЭХ ХҮРЭЭЛЭНГҮҮД
Азийн наадмын хүч сорьсон тэмцээнүүд өрнөх 56 байгууламж бий. Ханжоу тэргүүтэй Нингбу, Вэнжоу, Хужоу, Шаушин, Жинхуа хотуудад дээрх цэнгэлдэх хүрээлэн, спортын төвүүд байрлаж байгаа юм. Онцлох цэнгэлдэх хүрээлэнгүүдийн нэг нь яахын аргагүй Ханжоу Олимпын спортын цэнгэлдэх төв бөгөөд уг төвийг бадамлянхуа цэцгийн хэлбэрээр Чиэнтан голын давлагааг дүрслэн бүтээн байгуулжээ. Энд 19 дэх удаагийн Азийн наадмын албан ёсны нээлт, хаалтын үйл ажиллагаа болон спортын олон төрлийн тэмцээн зохион байгуулагдах ба 400 мянган м.кв хэмжээтэй, 80 мянган суудалтай асар том цэнгэлдэх төв юм.

“МӨНХИЙН ГАЛ”
Ханжоу 2022 наадмын бамбар нь Мөнхийн гал хэмээх нэртэй. Энэхүү бамбарыг 5000 жилийн түүхт, Хятадын эртний Лянжу хотын соёлоос санаа авч бүтээсэн ба 73 см урт, 1.2 кг жинтэй. Бамбар буухиалах үйл ажиллагааг 100 хоногийн турш, хотын өнцөг булан бүрийг тойрон зохион байгуулсан бөгөөд соёл иргэншлийн хувьслыг илэрхийлсэн найман усан судал, Жэйжан мужийн найман голын системийг товойлгон сийлжээ.
Хамгийн оцнлууштай нь албан ёсны нээлтийн үйл ажиллагаанд “аварга дижитал бамбар зөөгч” Олимпын алтан медальт Ван Шунтай нэгдэж, "Ханжоу 2022" Азийн наадмын нээлтийн ёслолын галыг асаасан нь технологийн үзэсгэлэнт бөгөөд сүрдэм талыг харуулсан юм.

МЕДАЛИУД
Хамгийн өргөн хүрээнд зохион байгуулагдаж байгаа энэ удаагийн наадамд 40 спортын төрөлд, 45 орны 12 мянга гаруй тамирчин, 482 багц медалийн төлөө өрсөлдөж байгаа юм. Харин Азийн наадмын медалийг Шан Шуй хэмээн нэрийдсэн ба урд талдаа Ханжоу хотын газарзүйн онцлог бүхий газруудыг дүрсэлсэн бол ард талдаа тамирчдыг Ханжоугийн наадамд ул мөр, үүх түүхээ үлдээсэн гэх утга бүхий тамгыг сийлжээ.
Ташрамд дурдахад, манай улсаас энэ удаа урд өмнөх Азийн наадмуудад оролцож байсан тамирчдын тооноос даруй 2-3 дахин их буюу 400 гаруй тамирчин хурд, хүч, авьяас, оюун ухаанаа сорьж буй.

НОГООН НААДАМ
Азийн наадамд нийт 65 барилга байгууламж ашиглагдаж байгаагаас 44 нь спортын уралдаан, тэмцээнд зориулагдсан бол бусад нь зохион байгуулалт, бэлтгэлийн зориулалттай. Хамгийн гол нь эдгээр бүх байгууламж нь 100 хувь сэргээгдэх эрчим хүч ашиглаж байгаа юм. Тэд Өвөр Монгол, Шинжаан, Чинхай мужид байрлах салхин эрчим хүчний байгууламжуудаас эрчим хүчний хэрэглээгээ хангаж байгаа ба Ханжоуд байрлах удирдлагын төв нь дэд станцуудтай холбогдож, дижитал платформын тусламжтайгаар эрчим хүчний хэрэглээгээ хамгийн ухаалгаар хуваарилж буй.

ДЭВШИЛТЭТ ТЕХНОЛОГИУД
Азийн наадмын эргэн тойронд худалдагчгүй дэлгүүр, жолоочгүй автомашин, өөрөө явдаг зөөгч гээд технологийн дэвшлийг алхам тутамд мэдрүүлэх зүйлс тоолж баршгүй олон бий. Жишээ нь, China Mobile компанийн танилцуулж буй хиймэл оюун ухаант ажилтанг дурдах нь зүйтэй. Тухайн компанийн танилцуулж буй бүтээгдэхүүн, үйлчилгээний талаар илүү дэлгэрэнгүй мэдээлэл авахыг хүсвэл тус ажилтантай англи эсвэл хятад хэл дээр ярилцаж болно.

Бэлэн мөнгө хэрэглэдэггүй хот
Азийн наадмын зохион байгуулагч Ханжоу хот нь бидний мэдэх Alibaba үүссэн газар бөгөөд охин компани болох Alipay нь Азийн наадмын төлбөр тооцооны албан ёсны хамтрагчаар ажиллаж байгаа юм. Мөн Ханжоу хот нь “Cashless city” буюу “бэлэн мөнгө хэрэглэдэггүй хот” гэдгээрээ алдартай юм. Уг наадмын үеэр Alipay болон Hipay нь хамтын ажиллагаагаа эхлүүлснээ зарласан бөгөөд ингэснээр Alipay-ын Хятад дахь 80 сая гаруй мерчант, сүлжээ дэлгүүрүүдээр үйлчлүүлэхдээ Hipay апп ашиглан төлбөр тооцоогоо хийх боломжтой болж буй. БНХАУ-д төлбөр тооцоогоо хийх нь хэзээнээс ярвигтай ажил байсаар ирсэн бидэнд өөрийн орны танил хэтэвчээрээ хормын дотор, өндөр хурдтайгаар төлбөр тооцоогоо төлөх боломж бүрдээд байна.

ТЭЭВРИЙН ХЭРЭГСЛҮҮД
Азийн наадамтай холбогдуулан Ханжоу хотод 150 хөлбөмбөгийн талбайтай тэнцэх хэмжээний газрыг хамарсан гурван хотхон сүндэрлэсэн. Тухайлбал, медиа тосгон, тамирчдын тосгон, шүүгчдийн тосгон бүхий асар том бүтээн байгуулалт энд бий болжээ. Цэнгэлдэх хүрээлэн рүү явах, барилга байгууламж хооронд шилжих, хот дотор зорчих зэрэг эл наадмыг зорин ирсэн хэн бүхний хэрэгцээнд тохирсон тээврийн хэрэгслүүдийг ч мөн олон төрлөөр бэлдсэн байна. Жишээлбэл, медиа төв болон тамирчдын хотхон руу 15 минут, цэнгэлдэх хүрээлэнгүүд рүү нэг цаг тутам явах автобус байгаа төдийгүй Азийн наадмын үнэмлэхтэй л бол аль ч шугамын метрогоор үнэ төлбөргүй зорчих боломжтой.

ӨДӨР БҮР АЯЛАЛТАЙ
Зохион байгуулагч багаас өдөр бүр олон улсаас хуран цугласан хэвлэл мэдээллийн ажилтнуудад зориулан аялал зохион байгуулж буй. Түүх соёлын чухал ач холбогдол бүхий газраас эхлээд байгалийн үзэсгэлэнт тогтцуудыг үзэх боломжийг олгож байгаа уг аяллаар би сүрдэм түрлэгээрээ дэлхийд нэгдүгээрт бичигддэг Чиэнтан голыг зорьсон бөгөөд Хятадын ард түмний урам зориг, урагшлах хүчээ олж авдаг тэрхүү түрлэгийг өөрийн нүдээр үзсэн билээ. Харин дараагийн зогсоол бол Geely-ийн үйлдвэр.

ХОГ ХАЯГДАЛ “0”
Хог хаягдлууд дундаас хоолны хаягдал асар их хүлэмжийн хийн ялгарлыг бий болгодог. Тэгвэл Ханжоу хотынхон аль ч хотхоны хоолны хаягдлыг тун нарийн ангилж, 100 тонн хүнсний хог хаягдал бүрээс гурван тонн орчим тос гарган авч байгаа аж. Тэрхүү тосоо үйлдвэрийн зориулалттай холимог тос, биодизель, нисэхийн био түлш болгон ашиглах гэнэ. Түүнчлэн уусан ус, ундааныхаа хуванцар савыг эргүүлж өгөөд урамшуулал авах боломжийг ч бий болгожээ.

5G СҮЛЖЭЭ
Хотын зүүн хэсэгт зохион байгуулагдаж буй спортын арга хэмжээнүүдийн талбайд 5.5G гэгддэг 5G-A сүлжээг нэвтрүүлжээ. Ингэснээр хэрэглэгч секундэд 10 мянган сая бит буюу 0.01 gb хүртэлх хурдаар өгөгдлийг татаж авах боломжтой болж байгаа юм. Түүнчлэн нээлтийн ёслолын үеэр China Mobile компани харилцаа холбооны тоног төхөөрөмжөөс гадна 134 антен суурилуулснаар 80 мянга гаруй үзэгч, 20 мянган ажилтныг өндөр хурдны интернетэд холбогдох нөхцөлийг бүрдүүлж чадсан билээ.

ЗӨВХӨН АЗИЙН НААДМЫН СПОРТУУД
Олимпын төрөлд багтдаггүй есөн спорт Азийн наадамд бий. Үүнд баавгайн чих гэж хэлж болох кабадди, хулсаар сүлжсэн бөмбөг өшиглөдөг сепактакрау, Төв Азид хөгжсөн бөхийн төрөл Кураш, 2010 оны Азийн наадамд албан ёсоор багтсан луут завь, Английн сэхээтнүүдийн дунд тоглодог байсан Крикет, 4500 гаруй жилийн түүхтэй, дэлхий даяар 46 сая тоглогчтой Го даам, Вьетнам, Лаос зэрэг улсуудад алдартай Шианчи хөлөгт тоглоом, анх 2010 онд Азийн наадмын хөтөлбөрт багтсанаасаа хойш 13 жилийн дараа эргэн ирж буй шатар, стандарт хөзрөөр тоглодог бриж зэрэг спорт багтана.

МЕДИА ТӨВ
Нийтлэлийн эхлэлд дурдсанчлан энэхүү нийтлэл уншигч танд олон улсын арван мянга гаруй хэвлэл мэдээллийн ажилчдад зориулсан, 50 мянган м.кв хэмжээтэй хэвлэл мэдээллийн төвөөс хүрч буй. Бүр тодруулбал, 400 сэтгүүлч нэг дор суух боломжтой гол танхимаас миний бие бичиж сууна. Энэ танхимд канон, хэвлэх үйлчилгээ, хэрэгтэй эд зүйлсээ хадгалуулах тээш сав, цаашлаад сандал дээрээ тавьдаг массажны төхөөрөмж хүртэл бий. Мөн олон улсын телевизүүд шууд дамжуулалтаа энэ төвөөс хийж байгаа ба тэднийг амарч, сэргэлт авахад зориулсан Life service танхимыг ч байгуулжээ.
Медиа төвийн тухай илүү дэлгэрэнгүйг манай инстаграм хуудсанд тун удахгүй орох богино бичлэгүүдээс хүлээн авч үзээрэй.

“LIFE SERVICE” хэсэг
Олон цагаар сууж ажилладаг хэвлэл мэдээллийн ажилтнуудын хувьд энэ хэсэг гэр шиг санагддаг гэхэд хилсдэхгүй. Массажны сандал, кофе шоп, уламжлалт бариа засал, унтлагын бүхээг, сүлжээ дэлгүүр, шуудангийн үйлчилгээ тэргүүтэй өдөр тутамд хэрэгцээт олон үйлчилгээг цогцлоожээ. Миний хувьд Хятадын Анагаах ухааны их сургуулийн профессорууд өөрийн биеэр бариа хийж, зөвлөгөө өгөх хэсэг нь хамгийн их таалагдсан.

САЙН ДУРЫН АЖИЛТНУУД
Азийн наадмыг зорин ирсэн 20 мянган зочдын асуудлыг шийдвэрлэхэд сайн дурын ажилтнуудын үүрэг оролцоо тун чухал. Жишээ нь тэд “Lost and found” хэсгийг нээж зочдын хаяж гээсэн зүйлсийг цуглуулж байгаа ба гээсэн зүйлсийн жагсаалт, олсон эд зүйлсийн гэрэл зургуудыг медиа төвд байрлуулаад буй. Нэгэн баримт дурдахад арван мянган хүний суудалтай, 523 мянган м.кв талбайтай цэнгэлдэх хүрээлэнд нэгэн тамирчны гээсэн утсыг тэд 24 цаг хүрэхгүй хугацаанд олж өгч тусалжээ.
Сонирхууштай нь, энд монгол залуу ажиллаж байгаа ба сайн дурын ажилтан болохын тулд нэг жилийн өмнөөс, хэд хэдэн шат бүхий шалгаруулалтад оролцсоны дүнд ийнхүү ажиллах эрхээ авсан аж.

БОРООНЫ УСЫГ ДАХИН АШИГЛАХУЙ
Ханжоу хотын хувьд үерээс урьдчилан сэргийлэхийн тулд "Sponge city" гэгдэх борооны усны менежментийн системийг ашигладаг. Тиймдээ ч орсон бороо байгалийн жамаар газрын хөрсөнд нэвчдэг технологиор замаа барьж, борооны усыг цуглуулан тунадасыг нь шүүж, халдваргүйжүүлээд усалгаа, цэвэрлэгээнд хэрэглэж байна.

ҮГЭЭР БУС ҮЙЛДЛЭЭР
БНХАУ 2060 онд хүлэмжийн хийн ялгаралгүй улс болно гэх зорилт тавьсан. Энэ хүрээнд Ханжоугийн наадам нь бүхий л эрчим хүчээ ногоон эрчим хүчээр шийдсэн анхны Азийн Наадам болж байгаагаараа онцлогтой. Жишээ нь, энд ашиглагдаж буй автобус, такси зэрэг нь бүгд цахилгаан хөдөлгүүртэйгээс гадна хүсвэл хүн бүр хүлэмжийн хийн ялгарлаас сэргийлэхэд гар бие оролцох боломжтой. Жишээ нь хуванцар саваа тушаагаад бэлэг авч болно. Үг бус үйлдэл хийх нь хамгаас чухлыг энэ удаагийн наадам тодоос тод харуулж байна.

Дараагийн нийтлэлээр уулзъя.

БНХАУ, Ханжоу хот

2023 оны есдүгээр сарын 29



Эрхэм уншигч тантай 19 дэх удаагийн Азийн наадмын хэвлэл мэдээллийн төвөөс мэндчилж байна. Энд гарааны тэмцээн эхэлснээс хойш арав хоног, албан ёсны нээлт эхэлж, бамбарын гал ассанаас хойш зургаан хоног өнгөрчээ. Үүний зэрэгцээ өнөөдөр буюу есдүгээр сарын 29-ний өдөр Хятадын ард түмний хувьд нэн чухалд тооцогддог “Тэргэл сарны баяр” тохиож буй.    Цар хүрээ, чадал чансаагаараа Олимпын наадмын дараа бичигддэг Азийн наадам нь энэ жил БНХАУ-ын Жэйжан мужийн Ханжоу хотод зохион байгуулагдаж, Хятад улсад зохиогдож буй гурав дахь Азийн наадам болж байгаа гэдгээрээ онцлогтой. Ингээд Ханжоу 2022 наадмын тухай таны заавал мэдэх ёстой 19 баримтыг хүргэе.
### ЦОГЦ УТГА БҮХИЙ УРИА
19 дэх Азийн наадам нь зөвхөн спорт төдийгүй Ханжоу хот соёл, уламжлалаа дэвшилтэт технологийн хөгжилтэй хэрхэн хослуулж буйг дэлхий нийтэд сурталчлан таниулах чухал ач холбогдолтой. Тиймдээ ч дэлхийн улс орнуудын эв нэгдэл, хамтын хүчээр илүү сайхан ирээдүйг бүтээх бэлгэдлээр “Зүрхнээс зүрхэнд @Ирээдүй” уриан дор зохион байгуулагдаж байгаа ба дижитал эриний ачаар Ази тивийн өнцөг булан бүр дэх хүмүүсийг Азийн наадмаар дамжуулан холбох боломжтой болсныг илтгэж байгаа гэнэ. Түүнчлэн “@” тэмдгээр Ханжоу хот нь “Интернэт хот” буюу технологийн хот гэх онцлогийг харуулжээ.
### ҮНДСЭН ЛОГОНЫ УТГА, БЭЛГЭДЭЛ
Үндсэн логоны хувьд зургаан элементээс санаа авч хийсэн ба Хятадын дэвүүр, Чиэнтан гол, далайн түрлэг, гүйлтийн зам, Wi-Fi сүлжээний тэмдэг, Азийн Олимпын Зөвлөлийн логог тус тус багтаасан аж.
### ЦУН ЦУН, ЧЭН ЧЭН, ЛИАН ЛИАН
Эл наадмын нүүр царай болсон гурван сахиус Цун Цун, Чэн Чэн, Лиан Лиан нар Азийн наадмыг зорин ирсэн хэн бүхний хайрыг эрхгүй татаж буй. Тэд 4633 бүтээлээс шалгарсан бөгөөд Хятадын Урлагийн академийн багш Zhang Wen, Yang Hongyi нарын бүтээл юм. Илүү тодруулбал, энэ гурван сахиус нь Ханжоу хотоос Юнескогийн дэлхийн соёлын өвд бүртгэгдсэн гурван газрыг илэрхийлж байгаа аж.
Цун Цунын бэлгэдэл: Хятадын инженерийн ихэр хоёр гайхамшгийн нэг гэгддэг дэлхийн хамгийн эртний, бас урт усан суваг болох “Их Суваг”
Чэн Чэний бэлгэдэл: МЭӨ 3300 онд Хөх мөрний бэлчирт байгуулагдсан, шинэ Чулуун зэвсгийн үеийн Хятадын хамгийн хөгжингүй соёл иргэншлийн нэг болох Лянжу хотын туурь
Лиан Лианы бэлгэдэл: Хятадын хамгийн үзэсгэлэнт газруудын нэг болох Баруун нуур
### ЦЭНГЭЛДЭХ ХҮРЭЭЛЭНГҮҮД
Азийн наадмын хүч сорьсон тэмцээнүүд өрнөх 56 байгууламж бий. Ханжоу тэргүүтэй Нингбу, Вэнжоу, Хужоу, Шаушин, Жинхуа хотуудад дээрх цэнгэлдэх хүрээлэн, спортын төвүүд байрлаж байгаа юм. Онцлох цэнгэлдэх хүрээлэнгүүдийн нэг нь яахын аргагүй Ханжоу Олимпын спортын цэнгэлдэх төв бөгөөд уг төвийг бадамлянхуа цэцгийн хэлбэрээр Чиэнтан голын давлагааг дүрслэн бүтээн байгуулжээ. Энд 19 дэх удаагийн Азийн наадмын албан ёсны нээлт, хаалтын үйл ажиллагаа болон спортын олон төрлийн тэмцээн зохион байгуулагдах ба 400 мянган м.кв хэмжээтэй, 80 мянган суудалтай асар том цэнгэлдэх төв юм.
### “МӨНХИЙН ГАЛ”
Ханжоу 2022 наадмын бамбар нь Мөнхийн гал хэмээх нэртэй. Энэхүү бамбарыг 5000 жилийн түүхт, Хятадын эртний Лянжу хотын соёлоос санаа авч бүтээсэн ба 73 см урт, 1.2 кг жинтэй. Бамбар буухиалах үйл ажиллагааг 100 хоногийн турш, хотын өнцөг булан бүрийг тойрон зохион байгуулсан бөгөөд соёл иргэншлийн хувьслыг илэрхийлсэн найман усан судал, Жэйжан мужийн найман голын системийг товойлгон сийлжээ.
Хамгийн оцнлууштай нь албан ёсны нээлтийн үйл ажиллагаанд “аварга дижитал бамбар зөөгч” Олимпын алтан медальт Ван Шунтай нэгдэж, "Ханжоу 2022" Азийн наадмын нээлтийн ёслолын галыг асаасан нь технологийн үзэсгэлэнт бөгөөд сүрдэм талыг харуулсан юм.
### МЕДАЛИУД
Хамгийн өргөн хүрээнд зохион байгуулагдаж байгаа энэ удаагийн наадамд 40 спортын төрөлд, 45 орны 12 мянга гаруй тамирчин, 482 багц медалийн төлөө өрсөлдөж байгаа юм. Харин Азийн наадмын медалийг Шан Шуй хэмээн нэрийдсэн ба урд талдаа Ханжоу хотын газарзүйн онцлог бүхий газруудыг дүрсэлсэн бол ард талдаа тамирчдыг Ханжоугийн наадамд ул мөр, үүх түүхээ үлдээсэн гэх утга бүхий тамгыг сийлжээ.
Ташрамд дурдахад, манай улсаас энэ удаа урд өмнөх Азийн наадмуудад оролцож байсан тамирчдын тооноос даруй 2-3 дахин их буюу 400 гаруй тамирчин хурд, хүч, авьяас, оюун ухаанаа сорьж буй.
### НОГООН НААДАМ
Азийн наадамд нийт 65 барилга байгууламж ашиглагдаж байгаагаас 44 нь спортын уралдаан, тэмцээнд зориулагдсан бол бусад нь зохион байгуулалт, бэлтгэлийн зориулалттай. Хамгийн гол нь эдгээр бүх байгууламж нь 100 хувь сэргээгдэх эрчим хүч ашиглаж байгаа юм. Тэд Өвөр Монгол, Шинжаан, Чинхай мужид байрлах салхин эрчим хүчний байгууламжуудаас эрчим хүчний хэрэглээгээ хангаж байгаа ба Ханжоуд байрлах удирдлагын төв нь дэд станцуудтай холбогдож, дижитал платформын тусламжтайгаар эрчим хүчний хэрэглээгээ хамгийн ухаалгаар хуваарилж буй.
### ДЭВШИЛТЭТ ТЕХНОЛОГИУД
Азийн наадмын эргэн тойронд худалдагчгүй дэлгүүр, жолоочгүй автомашин, өөрөө явдаг зөөгч гээд технологийн дэвшлийг алхам тутамд мэдрүүлэх зүйлс тоолж баршгүй олон бий. Жишээ нь, China Mobile компанийн танилцуулж буй хиймэл оюун ухаант ажилтанг дурдах нь зүйтэй. Тухайн компанийн танилцуулж буй бүтээгдэхүүн, үйлчилгээний талаар илүү дэлгэрэнгүй мэдээлэл авахыг хүсвэл тус ажилтантай англи эсвэл хятад хэл дээр ярилцаж болно.
### Бэлэн мөнгө хэрэглэдэггүй хот
Азийн наадмын зохион байгуулагч Ханжоу хот нь бидний мэдэх Alibaba үүссэн газар бөгөөд охин компани болох Alipay нь Азийн наадмын төлбөр тооцооны албан ёсны хамтрагчаар ажиллаж байгаа юм. Мөн Ханжоу хот нь “Cashless city” буюу “бэлэн мөнгө хэрэглэдэггүй хот” гэдгээрээ алдартай юм. Уг наадмын үеэр Alipay болон Hipay нь хамтын ажиллагаагаа эхлүүлснээ зарласан бөгөөд ингэснээр Alipay-ын Хятад дахь 80 сая гаруй мерчант, сүлжээ дэлгүүрүүдээр үйлчлүүлэхдээ Hipay апп ашиглан төлбөр тооцоогоо хийх боломжтой болж буй. БНХАУ-д төлбөр тооцоогоо хийх нь хэзээнээс ярвигтай ажил байсаар ирсэн бидэнд өөрийн орны танил хэтэвчээрээ хормын дотор, өндөр хурдтайгаар төлбөр тооцоогоо төлөх боломж бүрдээд байна.
### ТЭЭВРИЙН ХЭРЭГСЛҮҮД
Азийн наадамтай холбогдуулан Ханжоу хотод 150 хөлбөмбөгийн талбайтай тэнцэх хэмжээний газрыг хамарсан гурван хотхон сүндэрлэсэн. Тухайлбал, медиа тосгон, тамирчдын тосгон, шүүгчдийн тосгон бүхий асар том бүтээн байгуулалт энд бий болжээ. Цэнгэлдэх хүрээлэн рүү явах, барилга байгууламж хооронд шилжих, хот дотор зорчих зэрэг эл наадмыг зорин ирсэн хэн бүхний хэрэгцээнд тохирсон тээврийн хэрэгслүүдийг ч мөн олон төрлөөр бэлдсэн байна. Жишээлбэл, медиа төв болон тамирчдын хотхон руу 15 минут, цэнгэлдэх хүрээлэнгүүд рүү нэг цаг тутам явах автобус байгаа төдийгүй Азийн наадмын үнэмлэхтэй л бол аль ч шугамын метрогоор үнэ төлбөргүй зорчих боломжтой.
### ӨДӨР БҮР АЯЛАЛТАЙ
Зохион байгуулагч багаас өдөр бүр олон улсаас хуран цугласан хэвлэл мэдээллийн ажилтнуудад зориулан аялал зохион байгуулж буй. Түүх соёлын чухал ач холбогдол бүхий газраас эхлээд байгалийн үзэсгэлэнт тогтцуудыг үзэх боломжийг олгож байгаа уг аяллаар би сүрдэм түрлэгээрээ дэлхийд нэгдүгээрт бичигддэг Чиэнтан голыг зорьсон бөгөөд Хятадын ард түмний урам зориг, урагшлах хүчээ олж авдаг тэрхүү түрлэгийг өөрийн нүдээр үзсэн билээ. Харин дараагийн зогсоол бол Geely-ийн үйлдвэр.
### ХОГ ХАЯГДАЛ “0”
Хог хаягдлууд дундаас хоолны хаягдал асар их хүлэмжийн хийн ялгарлыг бий болгодог. Тэгвэл Ханжоу хотынхон аль ч хотхоны хоолны хаягдлыг тун нарийн ангилж, 100 тонн хүнсний хог хаягдал бүрээс гурван тонн орчим тос гарган авч байгаа аж. Тэрхүү тосоо үйлдвэрийн зориулалттай холимог тос, биодизель, нисэхийн био түлш болгон ашиглах гэнэ. Түүнчлэн уусан ус, ундааныхаа хуванцар савыг эргүүлж өгөөд урамшуулал авах боломжийг ч бий болгожээ.
### 5G СҮЛЖЭЭ
Хотын зүүн хэсэгт зохион байгуулагдаж буй спортын арга хэмжээнүүдийн талбайд 5.5G гэгддэг 5G-A сүлжээг нэвтрүүлжээ. Ингэснээр хэрэглэгч секундэд 10 мянган сая бит буюу 0.01 gb хүртэлх хурдаар өгөгдлийг татаж авах боломжтой болж байгаа юм. Түүнчлэн нээлтийн ёслолын үеэр China Mobile компани харилцаа холбооны тоног төхөөрөмжөөс гадна 134 антен суурилуулснаар 80 мянга гаруй үзэгч, 20 мянган ажилтныг өндөр хурдны интернетэд холбогдох нөхцөлийг бүрдүүлж чадсан билээ.
### ЗӨВХӨН АЗИЙН НААДМЫН СПОРТУУД
Олимпын төрөлд багтдаггүй есөн спорт Азийн наадамд бий. Үүнд баавгайн чих гэж хэлж болох кабадди, хулсаар сүлжсэн бөмбөг өшиглөдөг сепактакрау, Төв Азид хөгжсөн бөхийн төрөл Кураш, 2010 оны Азийн наадамд албан ёсоор багтсан луут завь, Английн сэхээтнүүдийн дунд тоглодог байсан Крикет, 4500 гаруй жилийн түүхтэй, дэлхий даяар 46 сая тоглогчтой Го даам, Вьетнам, Лаос зэрэг улсуудад алдартай Шианчи хөлөгт тоглоом, анх 2010 онд Азийн наадмын хөтөлбөрт багтсанаасаа хойш 13 жилийн дараа эргэн ирж буй шатар, стандарт хөзрөөр тоглодог бриж зэрэг спорт багтана.
### МЕДИА ТӨВ
Нийтлэлийн эхлэлд дурдсанчлан энэхүү нийтлэл уншигч танд олон улсын арван мянга гаруй хэвлэл мэдээллийн ажилчдад зориулсан, 50 мянган м.кв хэмжээтэй хэвлэл мэдээллийн төвөөс хүрч буй. Бүр тодруулбал, 400 сэтгүүлч нэг дор суух боломжтой гол танхимаас миний бие бичиж сууна. Энэ танхимд канон, хэвлэх үйлчилгээ, хэрэгтэй эд зүйлсээ хадгалуулах тээш сав, цаашлаад сандал дээрээ тавьдаг массажны төхөөрөмж хүртэл бий. Мөн олон улсын телевизүүд шууд дамжуулалтаа энэ төвөөс хийж байгаа ба тэднийг амарч, сэргэлт авахад зориулсан Life service танхимыг ч байгуулжээ.
Медиа төвийн тухай илүү дэлгэрэнгүйг манай инстаграм хуудсанд тун удахгүй орох богино бичлэгүүдээс хүлээн авч үзээрэй.
### “LIFE SERVICE” хэсэг
Олон цагаар сууж ажилладаг хэвлэл мэдээллийн ажилтнуудын хувьд энэ хэсэг гэр шиг санагддаг гэхэд хилсдэхгүй. Массажны сандал, кофе шоп, уламжлалт бариа засал, унтлагын бүхээг, сүлжээ дэлгүүр, шуудангийн үйлчилгээ тэргүүтэй өдөр тутамд хэрэгцээт олон үйлчилгээг цогцлоожээ. Миний хувьд Хятадын Анагаах ухааны их сургуулийн профессорууд өөрийн биеэр бариа хийж, зөвлөгөө өгөх хэсэг нь хамгийн их таалагдсан.
### САЙН ДУРЫН АЖИЛТНУУД
Азийн наадмыг зорин ирсэн 20 мянган зочдын асуудлыг шийдвэрлэхэд сайн дурын ажилтнуудын үүрэг оролцоо тун чухал. Жишээ нь тэд “Lost and found” хэсгийг нээж зочдын хаяж гээсэн зүйлсийг цуглуулж байгаа ба гээсэн зүйлсийн жагсаалт, олсон эд зүйлсийн гэрэл зургуудыг медиа төвд байрлуулаад буй. Нэгэн баримт дурдахад арван мянган хүний суудалтай, 523 мянган м.кв талбайтай цэнгэлдэх хүрээлэнд нэгэн тамирчны гээсэн утсыг тэд 24 цаг хүрэхгүй хугацаанд олж өгч тусалжээ.
Сонирхууштай нь, энд монгол залуу ажиллаж байгаа ба сайн дурын ажилтан болохын тулд нэг жилийн өмнөөс, хэд хэдэн шат бүхий шалгаруулалтад оролцсоны дүнд ийнхүү ажиллах эрхээ авсан аж.
### БОРООНЫ УСЫГ ДАХИН АШИГЛАХУЙ
Ханжоу хотын хувьд үерээс урьдчилан сэргийлэхийн тулд "Sponge city" гэгдэх борооны усны менежментийн системийг ашигладаг. Тиймдээ ч орсон бороо байгалийн жамаар газрын хөрсөнд нэвчдэг технологиор замаа барьж, борооны усыг цуглуулан тунадасыг нь шүүж, халдваргүйжүүлээд усалгаа, цэвэрлэгээнд хэрэглэж байна.
### ҮГЭЭР БУС ҮЙЛДЛЭЭР
БНХАУ 2060 онд хүлэмжийн хийн ялгаралгүй улс болно гэх зорилт тавьсан. Энэ хүрээнд Ханжоугийн наадам нь бүхий л эрчим хүчээ ногоон эрчим хүчээр шийдсэн анхны Азийн Наадам болж байгаагаараа онцлогтой. Жишээ нь, энд ашиглагдаж буй автобус, такси зэрэг нь бүгд цахилгаан хөдөлгүүртэйгээс гадна хүсвэл хүн бүр хүлэмжийн хийн ялгарлаас сэргийлэхэд гар бие оролцох боломжтой. Жишээ нь хуванцар саваа тушаагаад бэлэг авч болно. Үг бус үйлдэл хийх нь хамгаас чухлыг энэ удаагийн наадам тодоос тод харуулж байна.
> Дараагийн нийтлэлээр уулзъя.
>
> БНХАУ, Ханжоу хот
>
> 2023 оны есдүгээр сарын 29